
Grozījumi Ministru kabineta 2019. gada 16. jūlija noteikumos Nr. 346 "Maksātnespējas procesa administratora darbības pārskata noteikumi"
Izdoti saskaņā ar Maksātnespējas likuma
85. panta otro daļu
· 1. Izdarīt Ministru kabineta 2019. gada 16. jūlija noteikumos Nr. 346 "Maksātnespējas procesa administratora darbības pārskata noteikumi" (Latvijas Vēstnesis, 2019, 146. nr.) šādus grozījumus:
· 1.1. izteikt 9.3. apakšpunktu šādā redakcijā:
· "9.3. konkrētajā maksātnespējas procesā ieceltā administratora vārds, uzvārds, amata darbības numurs, kontaktinformācija atbilstoši Maksātnespējas likuma 18. panta pirmās daļas 4., 5. un 6. punktam;";
· 1.2. izteikt 11.1. apakšpunktu šādā redakcijā:
· "11.1. atsevišķi atzītais nodrošināto un nenodrošināto kreditoru prasījumu apmērs katram kreditoru veidam (piemēram, Tiesu administrācija, Valsts ieņēmumu dienests, cita nodokļu administrācija, kredītiestāde, nebanku kreditēšanas pakalpojumu sniedzējs, cita juridiska persona, fiziska persona, darbinieks) un kopējais atzītais nodrošināto un nenodrošināto kreditoru prasījumu apmērs iepriekšējā darbības pārskata perioda beigās un kārtējā darbības pārskata periodā, kopsumma attiecīgā darbības pārskata perioda beigās, kā arī kārtējā mēnesī veiktie labojumi par iepriekšējiem darbības pārskata periodiem;";
· 1.3. izteikt 11.2. apakšpunktu šādā redakcijā:
· "11.2. atsevišķi apmierinātais nodrošināto un nenodrošināto kreditoru prasījumu apmērs katram kreditoru veidam (piemēram, Tiesu administrācija, Valsts ieņēmumu dienests, cita nodokļu administrācija, kredītiestāde, nebanku kreditēšanas pakalpojumu sniedzējs, cita juridiska persona, fiziska persona, darbinieks) un kopējais apmierinātais nodrošināto un nenodrošināto kreditoru prasījumu apmērs iepriekšējā darbības pārskata perioda beigās un kārtējā darbības pārskata periodā, kopsumma attiecīgā darbības pārskata perioda beigās, kā arī kārtējā mēnesī veiktie labojumi par iepriekšējiem darbības pārskata periodiem;";
· 1.4. izteikt 14.3. apakšpunktu šādā redakcijā:
· "14.3. tā administratora vārds, uzvārds un amata darbības numurs, kurš slēdz attiecīgo līgumu;".
· 2. Noteikumi stājas spēkā 2026. gada 1. oktobrī. 

